Държавен вестник, бр. 54, 2025 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  54
Г л а в а  в т о р а
КРИПТОАКТИВИ, РАЗЛИЧНИ ОТ ТОКЕ­
НИ, ОБЕЗПЕЧЕНИ С АКТИВИ, ИЛИ ОТ 
ТОКЕНИ ЗА ЕЛЕКТРОННИ ПАРИ
Чл. 5. (1) При публично предлагане и/или 
допускане до търговия на криптоактиви, раз­
лични от токени, обезпечени с активи, или от 
токени за електронни пари, предложителите, 
лицата, които искат допускане до търговия, 
съответно операторите на платформи за тър­
говия с криптоактиви, различни от токени, 
обезпечени с активи, или от токени за елек­
тронни пари, предоставят на Комисията бялата 
книга за криптоактива заедно с обяснение в 
съответствие с изискванията на Регламент 
(ЕС) 2023/1114. 
(2) Лицата, които извършват публично 
предлагане на криптоактиви, различни от 
токени, обезпечени с активи, или от токе­
ни за електронни пари, или кандидатстват 
за допускането им до търговия, спазват и
изискванията на приложимите насоки, приети 
от Европейския орган за ценни книжа и паза­
ри и от Европейския банков орган, за които 
Комисията е взела решение за прилагането 
им съгласно чл. 13, ал. 1, т. 26 от Закона за 
Комисията за финансов надзор.
(3) Комисията публикува на своята ин­
тернет страница електронна препратка към 
регистъра на Европейския орган за ценни 
книжа и пазари по чл. 109 от Регламент 
(ЕС) 2023/1114. 
Г л а в а  т р е т а
ТОКЕНИ, ОБЕЗПЕЧЕНИ С АКТИВИ
Раздел I
Издаване, отказ и отнемане на лиценз за 
публично предлагане на токени, обезпечени 
с активи, и за допускането им до търговия
Чл. 6. (1) Лицензирането и надзорът на 
лицата, които извършват публично предлагане 
на токени, обезпечени с активи, или искат 
допускането им до търговия, се извършват 
съгласно Регламент (ЕС) 2023/1114, тази глава 
и актовете по прилагането им.
(2) Комисията взема решение за издаване, 
отказ за издаване или отнемане на лиценз за 
публично предлагане на токени, обезпечени 
с активи, и за допускането им до търговия 
с изключение на случаите, в които издател 
на токен, обезпечен с активи, е кредитна 
институция, при условията и по реда на Ре­
гламент (ЕС) 2023/1114, тази глава и актовете 
по прилагането им.	
(3) Кредитна институция може да предлага 
публично токени, обезпечени с активи, и да 
кандидатства за допускането им до търговия 
след получаване от Комисията на одобрение 
на бялата книга по реда на чл. 17, параграф 
1, буква „а“ от Регламент (ЕС) 2023/1114 и на 
потвърждение за пълнота на уведомлението 
по чл. 17, параграф 1, буква „б“ от Регламент 
(ЕС) 2023/1114. 
Чл. 7. Лицата, които извършват публично 
предлагане на токени, обезпечени с активи, или 
кандидатстват за допускането им до търговия, 
спазват и изискванията на приложимите на­
соки, приети от Европейския орган за ценни 
книжа и пазари и от Европейския банков 
орган, за които Комисията е взела решение 
за прилагането им съгласно чл. 13, ал. 1, т. 26 
от Закона за Комисията за финансов надзор.
Раздел II
Извършване на дейност от издатели на токени, 
обезпечени с активи
Чл. 8. Издателите на токени, обезпечени 
с активи, и членовете на управителните и 
контролните им органи при извършването 
и управлението на дейност като издатели на 
токени, обезпечени с активи, прилагат и спаз­
ват изискванията на Регламент (ЕС) 2023/1114, 
този закон и актовете по прилагането им, 
както и на приложимите насоки, приети от 
Европейския орган за ценни книжа и пазари 
и от Европейския банков орган, за които 
Комисията е взела решение за прилагането 
им съгласно чл. 13, ал. 1, т. 26 от Закона за 
Комисията за финансов надзор. 
Чл. 9. (1) Издателите на токени, обезпечени 
с активи, уведомяват Комисията за обстоятел­
ствата по чл. 25 от Регламент (ЕС) 2023/1114, 
които налагат издаването на одобрение на 
измененията в публикуваната бяла книга по 
отношение на токените, обезпечени с активи, 
при условията и по реда на чл. 25, параграфи 
1 и 2 от Регламент (ЕС) 2023/1114. 
(2) Комисията по предложение на замест­
ник-председателя с мотивирано решение 
одобрява или отказва да одобри проекта на 
изменена бяла книга за съответния крипто­
актив в срока по чл. 25, параграф 2, ал. 4, 
изречение първо от Регламент (ЕС) 2023/1114.
Чл. 10. (1) Преките и непреките придо­
бивания на и освобождавания от квали­
фицирани дялови участия в издатели на 
токени, обезпечени с активи, с изключение 
на издатели – кредитни институции, съот­
ветно увеличаванията или намаляванията 
на такива квалифицирани дялови участия, се 
извършват при условията и по реда на чл. 41 
и 42 от Регламент (ЕС) 2023/1114 и актовете 
по прилагането му. 
(2) Производството по оценка на предложе­
нията за придобиване и увеличаване на ква­
лифицирано дялово участие се образува пред 
Комисията с подаването на уведомление по 
чл. 41, параграф 1 от Регламент (ЕС) 2023/1114. 
(3) Комисията, по предложение на замест­
ник-председателя, извършва оценка на уве­
домлението по ал. 2 при условията и по реда